cyanic-selkie/wikianc huggingface dataset:
New York Post
Historia
Dorothy Schiff hankki lehden omistukseensa 1939. Hänen aviomiehensä George Backer nimitettiin päätoimittajaksi ja kustantajaksi. Schiffin omistajakauden toisesta päätoimittajasta ja hänen kolmannesta aviomiehestään Ted Thackreystä tuli apulaiskustantaja ja -toimittaja Schiffin rinnalle 1942, ja lehti muutettiin takaisin nykyiseen tabloidiformaattiinsa. James Wechsleristä tuli tämän jälkeen sekä uutisista että pääkirjoituksista vastaava päätoimittaja 1949. Hän luovutti uutisosaston 1961 Paul Sannille mutta jatkoi pääkirjoitussivun toimittamista vuoteen 1980 saakka. Schiffin omistajakauden aikana Post omistautui liberalismille ja tuki ammattiyhdistyksiä sekä sosiaalihuoltoa. Julkaisun sivuilla esiintyivät myös eräät aikansa suosituimmista kolumnisteista, kuten Drew Pearson, Eleanor Roosevelt, Max Lerner, Murray Kempton, Pete Hamill ja Eric Sevareid sekä teatterikriitikko Richard Watts, Jr. Vuonna 1976 Rupert Murdoch osti Postin 30 miljoonalla dollarilla. Siinä vaiheessa Post oli New York Cityn ainoa päivittäin ilmestyvä iltapäivälehti. Schiffin omistajakauden aikana sen levikki oli kasvanut kahdella kolmasosalla.
Murdochin aika
Helmikuussa 2009 lehti pääsi kansainvälisen huomion kohteeksi ja sitä vastaan protestoitiin, kun se oli julkaissut pilakuvan, jossa presidentti Obamaa verrattiin simpanssiin. Pilakuvassa poliisi on ampunut simpanssin ja toinen sanoo "nyt meidän on löydettävä joku toinen kirjoittamaan seuraava elvytyspaketti."
Bingo
Bingohallit, pelivoitot, internetpelit
Erityyppisiä bingoja löytyy myös seurapeliversioina, kuten lapsille tarkoitetut yksinkertaiset seurapelibingot, joissa numerot on korvattu esimerkiksi eläinhahmoilla.
Mia Farrow
Yksityiselämä
Mia Farrow toimii aktiivisesti Unicefin toiminnassa ja Rotary-liikkeessä polion hävittämisen ja rokotuskampanjoiden puolesta.
Lassi Valtonen
Valtonen on tekemässä äänitettä Tentacle Pillow -bändin kanssa.
Touch the Sky (kappale)
Kappaleen ovat kirjoittaneet Kanye West, Just Blaze, Wasalu Muhammad Jaco ja Curtis Mayfield.
GOELRO
Energeetikot kokoontuvat
Tammikuussa 1918 järjestettiin 1. yleisvenäläinen energiateollisuuden edustajien kokous, missä ehdotettiin toimielimen perustamista voimaloiden rakentamisen johtamista varten. Jo toukokuussa 1918 perustettiin TsES, sähkötekninen keskuskomitea, josta tuli yleiskokousten työnjatkaja. Jäseniksi tulivat johtavat energeetikot: I. G. Aleksandrov, A. V. Vinter, G. O. Graftio, R E. Klasson, A. G. Kogan, T. R. Makarov, V. F. Mitkeviž, N. K. Polivanov, M. A. Šatelen ja muita. Syyksi asiantuntijoiden intoon on arveltu olevan niin isänmaallisuus kuin myös se, että teknokraatteina he saattoivat kokea pystyvänsä toteuttamaan teollistamisajatuksiaan paremmin neuvostovallan kanssa. Joulukuussa 1918 TsES organisoi toimiston suunnittelemaan sähköistämistä ja vuoden kuluttua tästä oli Križižanovskilla ehdotus teollisuuden sähköistämisestä valmis esitettäväksi kansankomissaareille.
DniproGES Zaporožhessa Ukrainassa
left|thumb|Dnepropetrovskin kunnostettu vesivoimalaitos toiminnassa sodan jälkeen 1947.
Kaasua...
Kaasua... on suomalaisen Popeda-yhtyeen 15. elokuuta 1983 julkaistu viides studioalbumi. Kyseessä on Popedan läpimurtolevy, ja etenkin sen kappaleesta ”Kaasua, komisaario Peppone” tuli yksi yhtyeen suurimmista klassikoista.
Jonny Rubbish
Jonny Rubbish on englantilainen koomikko-laulaja, joka teki vuonna 1978 single-levyn Living in NW3 4JR (Anarchy in the UK) / The other side, jossa parodioitiin Sex Pistolsia.
Global Reporting Initiative
GRI:n tavoitteena on auttaa yrityksiä ja valtioita ymmärtämään, mittaamaan ja kommunikoimaan niiden merkittäviä vaikutuksia oleellisiin yhteiskunnallisiin, ympäristöllisiin ja taloudellisiin kestävyystekijöihin liittyen, käyttäen apuna yhteistä kieltä ja viitekehystä.
Michael McFaul
McFaul toimi vuosina 2009–2012 presidentin erityisavustajana Barack Obaman hallinnossa sekä Venäjän ja Euraasian asioiden vanhempana johtajana Yhdysvaltain kansallisessa turvallisuusneuvostossa. 10. tammikuuta 2012 hän sai nimityksen Yhdysvaltain Venäjän-suurlähettilääksi, jona hän toimi vuoden 2014 helmikuun 26. päivään saakka. McFaul on myös muun muassa johtanut Freeman Spogli Institute for International Studiesia sekä toiminut Peter and Helen Bing Senior Fellow'na Hoover Institutionissa ja vanhempana neuvonantajana National Democratic Institutessa.
Rekombinaatio
Kromosomien välinen rekombinaatio mahdollistaa suuren määrän uusia ominaisuusyhdistelmiä. Esimerkiksi ihmisen haploidinen kromosomiluku on 23, joten erilaisia siittiöitä voisi muodostua pelkästään kromosomien segregaation tasolla 223 eli noin 8 400 000. Erilaisia munasoluja voi syntyä yhtä monta. Samojen vanhempien jälkeläisten mahdollisia ominaisuusyhdistelmiä tulee siis 246 kappaletta. Näin ollen perheeseen ei käytännössä voi syntyä kahta perimältään samanlaista lasta (poikkeuksena identtiset kaksoset).
Eagles
Klassikkoalbumi Hotel California (1976)
Kokoelma-albumin julkaisemisen jälkeen Eagles aloitti uransa viidennen studioalbumin Hotel California äänittämisen. Albumin yli puolitoista vuotta kestänyt työstäminen ja kiertue-elämä verotti yhtyettä suuresti, kunnes albumi lopulta julkaistiin vuoden 1976 joulukuussa. Se nousi listaykköseksi Yhdysvalloissa, ja siitä tuli yhtyeen uran kaupallisesti menestynein studioalbumi 32 miljoonan kappaleen maailmanlaajuisella myynnillään. Albumilta julkaistiin kolme singleä: ”New Kid in Town” (Billboard Hot 100 -listan 1.), ”Hotel California” (listan 1.) ja ”Life in the Fast Lane” (listan 11.). ”New Kid in Town” palkittiin vuonna 1977 Grammy-palkinnolla kategoriassa ”paras kaksi- tai useampiääninen vokaalisovitus” ja ”Hotel California” voitti vuonna 1978 vuoden levytyksen Grammy-palkinnon. Albumi kahmi myös kolme muuta Grammy-ehdokkuutta: tuottaja Bill Szymczyk oli ehdolla vuoden tuottajaksi ja ”Hotel California” vuoden lauluksi. Albumia pidettiin ennakkosuosikkina myös vuoden albumin Grammy-palkinnon saajaksi, mutta palkinnon voitti lopulta Fleetwood Mac albumillaan Rumours.
Hell Freezes Over ja paluukiertue (1994–2000)
Vuonna 1994, neljätoista vuotta hajoamisensa jälkeen, Eagles ilmoitti tekevänsä paluun yhteen. Yhtye aloitti kaksivuotisen ja valtavan suositun paluukiertueensa vuoden 1994 huhtikuussa, ja marraskuussa yhtye julkaisi neljä uutta kappaletta sisältäneen livealbumin Hell Freezes Over. Albumi nousi listaykköseksi Yhdysvalloissa, ja sen uusista kappaleista ”Get Over It” ja ”Love Will Keep Us Alive” nousivat singlelistalla neljänkymmenen parhaan joukkoon ja uusiksi hiteiksi. Glenn Frey vitsaili kiertueen alussa, että ”yhtye ei ollut koskaan hajonnut, vaan pitänyt pelkästään neljäntoista vuoden tauon”.
Ibrahim Köse
Ibrahim Köse (s. 4. maaliskuuta 1992 Kotka) on suomalainen jalkapalloilija, joka edusti kauteen 2016 päättyneellä pelaajaurallaan Veikkausliigassa FC Lahtea ja Tampereen Ilvestä. Pelipaikaltaan hän oli keskikenttäpelaaja. Kösellä on turkkilaiset sukujuuret.
Aleksandr Dokturišvili
Dokturišvilin parhaat saavutukset aikuisten tasolla ovat olympiakulta 74 kilon sarjasta vuoden 2004 Ateenan kisoista, 69-kiloisten sarjan EM-kulta vuodelta 2001 ja 74-kiloisten sarjan Aasian mestaruus vuodelta 2004. Hän edusti aikaisemmin Georgiaa, mutta vaihtoi kansalaisuuttaan kaudeksi 2003.
Pohjapato
Rakenneratkaisuja
Pato voidaan rakentaa käyttäen erikokoisia luonnonkiviä ja soraa. Padon tiiviyttä voidaan lisätä rakentamalla sen sisään tiivistyssydän. Padon yläjuoksun puoleinen rakenne voi olla jyrkkä, mutta alajuoksun puolella on suositeltu kaltevuutta 1:10. Luonnonkivien käyttäminen alaliuskassa aiheuttaa pyörteilyä tai jopa kuohuntaa. Se ei saisi yleensä estää kalojen vaeltamista padon ylä- ja alapuolen välillä.
Mehmet Özal
Mehmet Özal (s. 31. lokakuuta 1973 Istanbul, Turkki) on turkkilainen kreikkalais-roomalaisen tyylin painija.
Ilse Zielstorff
Ilse Zielstorff (30. syyskuuta 1935 Berliini – toukokuu 2015 München) oli saksalainen näyttelijä ja näyttelijä Rolf Schimpfin vaimo. He menivät naimisiin vuonna 1970. He asuivat Münchenissä. Zielstorff näytteli 1950-luvulta lähtien.
Operaatio Salama
Serbikomentaja Milan Martić tulitti tykistöllä kostoksi Zagrebia, Sisakia ja Karlovacia operaatiota seuranneina päivinä.
Areena (pelisarja)
Pelaaminen
Pelaaja on gladiaattorijoukkueen manageri, jonka päämääränä on ohjastaa joukkueensa nousemaan sarjatasoissa ja lopulta voittaa mestaruus. Pelaaja värvää gladiaattoreita joukkueeseensa fantasiakirjallisuudesta ja peleistä tutuista roduista, joilla on omat vahvuutensa (kuten loitsut taitava parantaja tai kestävä zombie). Pelaajan tehtävänä on huolehtia gladiaattoriensa koulutuksesta ja varustuksesta; lähitaisteluaseiden (nuija, kirves, miekka ja keihäs) ohella gladiaattorit on mahdollista aseistaa pitkän kantaman aseilla (jousilla ja varsijousilla.) Aseiden ja haarniskojen lisäksi gladiaattorit voivat käyttää taisteluissa taikoja, joilla ne voivat esimerkiksi parantaa vahingoittuneen joukkuetoverin tai hämätä vastustajaa.
Joukkueiden paremmuus mitellään taisteluissa, jotka pelaaja voi joko jättää tekoälyn hoidettaviksi tai ohjata vuoropohjaisesti jokaista gladiaattoriensa siirtoa ylhäältä päin kuvatussa näkymässä. Otteluissa menestymällä pelaajan joukkue nousee korkeampiin divisioonin sekä ansaitsee rahaa ottelujen lipputuloista ja voittobonuksista. Pelaajan vastuulla on näiden varojen sijoittaminen edelleen joukkueensa kehittämiseen gladiaattorien kouluttamisen, uusien varusteiden ostamisen tai parempien gladiaattorien värväämisen muodossa. Näiden lisäksi jatkuvan menoerän muodostavat myös joukkueen gladiaattorien palkat. Areena-pelit ovatkin yhdistelmä taktisia siirtoja otteluissa sekä joukkueen taloudellista hallintaa niiden ulkopuolella.
Karl Kautsky
Elämä
Periaatteessa Kautsky kuitenkin hyväksyi vallankumouksen ja diktatoriset menettelytavat tietyissä olosuhteissa taktisesti edullisina. Kiisteltäessä proletariaatin elintasosta hän korosti sen suhteellista huonontumista muihin luokkiin verraten.
Steffen Thoresen
Seuraura
Kauden 2015–2016 päätteeksi Thoresen voitti GET-ligaenin hopeaa. Kaudella 2016–2017 hän oli 15 osumallaan Lørenskogin kolmanneksi paras maalintekijä. Kaudeksi 2017–2018 Thoresen palasi 2+1-vuotisella sopimuksella kasvattajaseuraansa Storhamar Dragonsiin.
Şeref Eroğlu
Şeref Eroğlu (s. 25. marraskuuta 1975 Kahramanmarasissa, Turkissa) on turkkilainen kreikkalais-roomalaisen tyylin painija.
Paranoid (Kanye Westin kappale)
Paranoid on yhdysvaltalaisen rap-artisti Kanye Westin kappale, jossa vierailee brittiläinen laulaja Mr Hudson. Se julkaistiin neljäntenä singlenä hänen neljänneltä studioalbumiltaan 808s & Heartbreak maaliskuussa 2009.
Tõnis Mölder
Tõnis Mölder (s. 9. lokakuuta 1989 Lihula) on virolainen keskustapuolueen poliitikko. Hän toimi vuonna 2021 Kaja Kallaksen hallituksessa ympäristöministerinä, mutta erosi tehtävästään terveys- ja perhesyistä. Vuosina 2019–21 hän istui riigikogussa ja tätä ennen vuosina 2017–19 hän oli Tallinnan apulaispormestari. Hän on opiskellut Tallinnan yliopistossa valtio-oppia.
Elect the Dead
Musiikkivideot
Kaikille normaalialbumin kappaleille tehtiin musiikkivideot. . Videoiden ohjaajat ovat:
Judge Dredd
Hahmo
Mega City Ykkösessä toimivista tuomareista Joseph Dredd on paitsi tunnetuin myös kovaotteisin. Dreddin kasvoja, lukuun ottamatta suuta ja leukaa, peittää kypärä. Aseenaan hän käyttää Lawgiver-pistoolia ja kulkuneuvonaan panssaroitua Lawmaster-moottoripyörää, joka on varustettu myös konepistooleilla ja voimakkaalla lasertykillä. Lisäksi pyörässä on automaattiohjaus ja se ottaa vastaan puhekäskyjä tuomareilta.
Sarjakuvissa Dredd ei koskaan ole riisunut kypäräänsä eikä hänen kasvojaan ole näytetty. Siitä, ettei Dredd tulisi koskaan riisumaan kypäräänsä, on sarjakuvissa muodostunut jo eräänlainen perinne, jota sarjojen piirtäjät noudattavat. Kun Sylvester Stallonen esittämä Judge Dredd riisui kypäränsä vuonna 1995 elokuvassa Judge Dredd – tuomari, pidettiin tätä kohtausta hieman loukkaavana alkuperäistä sarjakuvaa kohtaan. Toisinaan sarjakuvissa on kuitenkin näytetty takaumia Dreddin lapsuudesta, jolloin hänen kasvonsa on näytetty. Eräässä tarinassa Dredd joutui riisumaan kypäränsä pakon edessä, mutta hänen kasvojaan ei näytetty lukijoille. Dredd kuuluu ensimmäisen päätuomari Eustace Fargon klooneihin. Hänellä oli veli Rico Dredd (2066–2099). Näiden molempien kasvot on nähty.
Rautaristi (elokuva)
Juoni
Samalla hetkellä venäläiset aloittavat taas rajun hyökkäyksen. Steiner juoksee saksalaisten päämajaan, jossa Stransky on rautaristin saatuaan juuri lähdössä pois. Kun Stransky kysyy, missä Steinerin joukkue on, Steiner vastaa: ”Te olette minun joukkueeni”. Steiner myös kertoo Triebigin kuolleen ja pakottaa Stranskyn osallistumaan taisteluun. Miehet lähtevät taisteluun, jossa Stransky miltei välittömästi saa kypäräänsä osuman, niin että se lentää pois hänen päästään. Samaan aikaan Steiner ja Stransky näkevät Brandtin kokoavan miehiä vastahyökkäykseen ja lopussa Stransky kysyy: ”Miten lipas vaihdetaan?”
John Dewey
Koulu pienoisyhteiskuntana
John Dewey näki koulun pienoisyhteiskuntana, jossa opittiin mielekkään työskentelyn kautta. Näin koulusta tuli paikka, jossa opittiin elämää varten (Dewey 1943, 18.) Opetuksen lähtökohtana olivat lapsen neljä perusviettymystä, jotka ovat sosiaalinen viettymys, joka ilmenee keskustelussa ja viestinässä, viettymys tutkimiseen ja keksimiseen, viettymys tekemiseen ja rakentamiseen sekä viettymys taiteelliseen ilmaisuun. (Dewey 1943, 43–47.) Opetuksen eheyttämiseen Deweyllä oli selkeä ohje: ”Asettakaa koulu yhteyteen elämän kanssa, niin kaikki oppiaineet joutuvat pakostakin vuorovaikutukseen keskenään.”
Duke Nukem II
thumb|left|Ilmapiiri on hiukan synkempi ja Duken tulivoima suurempi kuin ensimmäisessä pelissä. Kuva ensimmäisen episodin ensimmäisestä tasosta.
Pop (albumi)
Pop nousi listaykköseksi 35 maassa ja sai kriitikoiden keskuudessa suurimmaksi osaksi positiivisen vastaanoton, ja esimerkiksi Rolling Stonen julkaisemassa arvostelussa sitä pidettiin yhtenä U2:n uran musiikillisista huippuhetkistä. Albumi oli myös ehdolla parhaan rock-albumin Grammy-palkinnon saajaksi, ja Hot Pressin lukijaäänestyksessä se äänestettiin vuoden 1997 parhaaksi albumiksi. Fanien keskuudessa albumin vastaanotto oli ristiriitaisempi, eikä se saavuttanut odotettuja myyntilukemia. Se sai osakseen kritiikkiä keskeneräisyytensä vuoksi. Kansainvälisesti albumia on myyty yli seitsemän miljoonaa kappaletta.
Tausta
1990-luvun alussa U2 uudisti musiikillista tyyliään merkittävästi industrial -musiikista, vaihtoehtorockista ja elektronisesta tanssimusiikista vaikutteita ammentaneella albumillaan Achtung Baby (1991), ja kokeellinen linja jatkui myös yhtyeen seuraavalla albumilla Zooropa (1993). Vuonna 1995 yhtyeen sivuprojektit tarjosivat mahdollisuuden perehtyä uusiin musiikillisiin tyylilajeihin yhä syvemmin. Basisti Adam Clayton ja rumpali Larry Mullen Jr. levyttivät electronica -tyylisen tunnuskappaleen elokuvaan Vaarallinen tehtävä, ja vuonna 1995 U2 ja tuottaja Brian Eno julkaisivat yhdessä Passengers -nimellä kokeellisen albumin Original Soundtracks 1.
Kurt Daluege
Sukutausta ja nuoruusaika
Kurt Daluege syntyi preussilaisen virkamiehen perheeseen pienessä Ylä-Sleesian kaupungissa Kreuzburgissa.
Ensimmäinen maailmansota ja Freikorps
Daluege liittyi Saksan armeijaan 1916 ja palveli 7. Garde-West-rykmentissä. Palvellessaan ensimmäisen maailmansodan aikana länsirintamalla Daluege haavoittui useita kertoja. Hän sai sotapalvelustaan useita kunnianosoituksia.
Ura kansallissosialistisessa puolueessa
Vuonna 1932 Daluege nimitettiin kansallissosialistisen puolueen edustajaksi Preussin parlamenttiin ja marraskuussa 1932 hänet valittiin myös Berliinin valtiopäiville, missä hänellä oli paikka vuoteen 1945. Samaan aikaan Hermann Göring nimitti hänet Preussin sisäministeriöön poliisijohtajaksi. Vuonna 1936 koko Saksan poliisilaitos järjestettiin uudestaan sisäministeriön alaisuuteen ja Daluegesta tuli Saksan järjestyspoliisin johtaja.
Samuel Richardson
Richardson loi nykyaikaisen perheromaanin. Hän aloitti kirjanpainajana Lontoossa ja sai sekä arvostusta että varallisuutta. Hän oli jo 50-vuotias, kun hän ystävien kehotuksesta alkoi laatia mallikirjeitä ja kirjoitti kirjemuotoon opettavaisen kertomuksen, ja tämän uuden kirjallisuudenlajin edustajana hänessä näki päivänvalon lahjakkuus, josta kenelläkään ei ollut ollut aavistustakaan.
Giulietta Masina
Giulia Anna ”Giulietta” Masina (22. helmikuuta 1921 Bologna, Italia – 23. maaliskuuta 1994 Rooma, Italia) oli italialainen näyttelijätär ja italialaisen elokuvaohjaaja Federico Fellinin puoliso.
Masina ja Fellini olivat naimisissa noin viidenkymmenen vuoden ajan. Pariskunnalla ei ollut lapsia. Masina kuoli keuhkosyöpään vain viisi kuukautta Fellinin kuoleman jälkeen.
HMS Escort (H66)
Päälliköt
Aluksen päälliköinä olivat:
La Grande-Motte
thumb|250px|La Grande-Motten satamaa
Genre
Genre ([genre] tai [žãr];, ’laatu, laji, suku’; genre artistique ’taidelaji’) eli lajityyppi tai laji tarkoittaa jonkin taiteenalan laatua, lajia, luokkaa, tyyppiä tai esitystapaa.
Maalaustaiteen genret
Maalaustaiteessa genre tarkoittaa yleismerkityksessä taiteenlajia. Tavallisesti kuvataiteen genret erotellaan formaatin tai tyylin avulla. Genremaalaus on myös sama kuin laatukuva tai laatumaalaus.
Augustuksen forum
Historiaa
Forumin takana sijaitsi slummimainen Suburran kaupunginosa, jota vaivasivat toistuvat tulipalot. Suojatakseen forumin ja estääkseen näkymän rähjäiseen kaupunginosaan, forumin takaosaan rakennettiin korkea nykyaikaan säilynyt palomuuri peperino-kiviaineksesta.
Helilä
Helilän kaupunginosan alue asemakaavassa eroaa Kotkan kaupungin tilastoalueiden rajoista, eikä sen vuoksi tarkkaa asukaslukua voi ilmoittaa. Helilä kuuluu Karhulan ja Rauhalan kaupunginosien kanssa samaan tilastoalueeseen, jonka yhteinen asukasluku on 5 304 (31.12.2012).
Lapsen ja äidin kiintymyssuhde
Lapsen ja äidin kiintymyssuhde on lapsen ja hänen äitinsä välinen tunneside, joka syntyy heidän välisestään vuorovaikutuksesta. Kun vauva alkaa vasta luomaan omaa äitisuhdettaan, siihen vaikuttaa äidin tarjoaman huolenpidon laatu ja ennustettavuus. Kun lapsen tarpeet huomataan ja niihin reagoidaan oikein ja nopeasti, vauva oppii luottamaan aikuiseen ja hänelle syntyy turvallinen olo.
Operaatio Medakin motti
Tapahtumat
Kanadassa tapahtumista kuultiin vasta vuosia myöhemmin. Alueella oli vähän kanadalaisia journalisteja, ja viranomaiset tiedottivat tapahtumista vain erikseen kysyttäessä.
Lithium (Nirvanan kappale)
"Lithium" on grungeyhtye Nirvanan kuuluisimpia kappaleita. Se julkaistiin vuonna 1991 yhtyeen Nevermind-albumilla ja on albumin kolmas singlejulkaisu.
Joulupukkisäätiö
Joulupukkisäätiö sr (engl. Santa Claus Foundation) on suomalainen säätiö. Säätiön tarkoituksena on kehittää ja ylläpitää maailmanlaajuista mielikuvaa Suomesta oikeana joulumaana ja Joulupukin kotimaana sekä luoda edellytyksiä tämän mielikuvan hyödyntämiselle sekä edistää maailman lasten hyvinvointia.
Hyvän tahdon merkki kertoo, että tuote on aito Santa Claus Finland -tuote.
Lastenpsykiatria
Joulupukkisäätiö on antanut kolme kertaa Joulupukin Lahjan HUSin Lastenpsykiatriselle osastolle. Varat on käytetty lasten virkistystoimintaan.
Ensimmäinen buurisota
Imperialistisista sodista eroon pyrkinyt William Gladstonen johtama brittihallitus katsoi sodan hävityksi ja allekirjoitti aselevon 6. maaliskuuta. Lopullinen rauhansopimus allekirjoitettiin 23. maaliskuuta 1881. Transvaalin buureille myönnettiin itsehallinto, jonka mukaan Britannia huolehti sen ulkopolitiikasta.
Niskavuoren naiset (vuoden 1938 elokuva)
Arviot
Niskavuoren naiset sai aikalaiskriitikoilta ristiriitaisen vastaanoton. Ilta-Sanomien kriitikko katsoi, että elokuvasta puuttui jotakin näytelmän tehosta. Helsingin Sanomien kirjoittajan mielestä elokuva oli "vapautunut teatterin kahleista onnistuneesti". Eräiden arvostelijoiden mielestä elokuvan luvaton rakkaus oli ajan "rappeutuneen edistysmielisyyden mukaista". Helsingin ruotsinkielinen lehdistö ylisti elokuvaa. Kameratyön ja replikoinnin yhteensopivuutta kiitettiin. Amatöörinäyttelijä, Helsingin Kansanteatterin lippukassa Olga Tainio saa Loviisaansa suurta jylhyyttä; useimpien kriitikkojen mukaan juuri hän tekee näytelmän kaikista kolmesta filmatisoinnista parhaan tulkinnan, joka kiteytyy viimeiseen repliikkiin, kun Loviisa katsoo portailtaan Aarnen ja Ilonan poistumista:
Huomioita
Vasemmistolaisena pidetty Wuolijoki oli kirjoittanut näytelmän salanimellä Juhani Tervapää. Kolmen ja puolen miljoonan asukkaan Suomessa tosin paljastui jo näytelmän ensi-illassa 1936, kuka nimimerkin takana oli.
Vaalan mustavalkoista elokuvaa pidetään malliesimerkkinä ohjaajan impressionistisesta tyylistä. Sen kuvakulmia on kiitetty oivaltavuudesta. Luonnonilmiöt ja vuodenaikojen vaihtelut tuovat tarinaan tenhoa. Niskavuoren naiset on nuorena kuolleen Sirkka Sarin kolmesta elokuvaroolista ensimmäinen. Elokuva aiheutti tuoreeltaan paheksuntaa Tauno Palon ja Sarin sänkykohtauksen takia. He ovat elokuvassa naimaton pari, joka makaa Ilonan vuoteessa, täysissä pukeissa, mutta kohtaus määrättiin leikattavaksi pois. Niskavuoren naiset kuvattiin kevättalvella ja kesällä 1937. Niskavuoren tilaa esittää Räväsmäen rustholli Hauhon Rukkoilassa.
Aulis Saarijärvi
Aulis Saarijärven kirjalliseen tuotantoon kuuluu yli seitsemänkymmentä romaania, sekä runsaasti kirjoituksia keräilyharrastuksista, numismatiikasta ja filateliasta eri lehdissä.
Kattokruunu
thumb|300px|[[Saint-Denis de la Réunion|Saint-Denis’n kaupungintalon kattokruunu Réunionilla.]] Kattokruunu on katosta riippuva valaisinrakennelma, jossa on useita keskustasta ulkonevia käsivarsia lamppujen kannattelemiseen. Ensimmäisissä kattokruunuissa ei käytetty lamppuja vaan kynttilöitä. Kattokruunut ovat usein hyvin koristeellisia useine lamppuineen ja lasisine muodostelmineen, joiden tehtävänä on murtaa valoa näyttävästi.
Yhdysvaltain itsenäisyyspäivä
Useimmat yhdysvaltalaiset kokevat nykyisin itsenäisyyspäivän kaikkien kansalaisten yhteiseksi juhlapäiväksi ja yhdeksi vuoden tärkeimmistä juhlista. Amerikkalaiset juhlistavat itsenäisyyspäiväänsä muun muassa ilotulituksin ja paraatein sekä yksityisemmin barbecuein ja piknikein. Itsenäisyyspäivän vieton tärkeimpiä ja näkyvimpiä symboleja ovat Yhdysvaltain lippu, kansakunnan henkilöitymä Setä Samuli, paraatilaulu ”Yankee Doodle”, kansallislintu valkopäämerikotka ja Philadelphian Liberty Bell -kello.
Rekolan kirkko
Rekolan kirkko eli Rekolan Pyhän Andreaan kirkko on Vantaan Rekolan kaupunginosassa sijaitseva, vuonna 1987 valmistunut ja 1988 käyttöön vihitty punatiiliverhoiltu kirkkorakennus. Se toimii Rekolan seurakunnan pyhäkkönä. Kirkon suunnitteli espoolainen Arkkitehtitoimisto Pirkko ja Pekka Piirta.
Kirkko on saanut nimensä apostoli Andreaalta sekä tämän mukaan nimetyltä rekolalaiselta talonpojalta Anders Räckhalsilta. Kirkon erikoisuuksiin kuuluu sen sauna, joka on käytössä viikoittain. Kirkon modernin alttarimaalauksen on maalannut taiteilija Nanna Susi vuonna 1998.
Petter Hansson
Hansson pelasi Ruotsin maajoukkueessa 43 ottelua ja teki niissä kaksi maalia vuosina 2001–2009. Hän on kuulunut Ruotsin joukkueeseen muun muassa vuoden 2004 EM-kisoissa ja vuoden 2006 MM-kisoissa.
Lentävä hollantilainen
Tarinan versioita
Kapteeni Hendrick van der Deckerin (joko Decker tai Decken) kerrotaan suutuspäissään laukaisseen aseensa kohti Etelän ristin tähtikuviota ja vannoneen, ettei koskaan lakkaisi yrittämästä Kap Hornin kiertämistä. Tästä ilkityöstä johtuen hänen täytyy loputtomasti risteillä meriä.
Neal Broten
Neal Broten (s. 29. marraskuuta 1959 Roseau, Minnesota) on yhdysvaltalainen entinen jääkiekkoilija. Pelipaikaltaan hän oli keskushyökkääjä.
Hämeen Sosialidemokraatit
Hämeen Sosialidemokraatit on SDP:n piirijärjestö Hämeen vaalipiirissä, Kanta-Hämeen ja Päijät-Hämeen maakuntien alueella. Piirijärjestö perustettiin 8. joulukuuta 1906. Hämeen vaalipiiristä valittiin vuoden 2011 vaaleissa neljä sosiaalidemokraattista kansanedustajaa.
Työperäinen stressi
Merkkejä työperäisen stressin olemassaolosta työpaikalla
Tuotteiden tai palveluiden heikentynyt laatu tai lisääntyneet ongelmat kielivät työntekijöiden stressistä. Huomattava lisäys ylityökorvauksien määrässä tai terveydenhoitokuluissa kertovat, että jotain pitäisi tehdä.
Heikki Järnefelt
Heikki Järnefelt (23. kesäkuuta 1891 Muuruvesi – 22. lokakuuta 1963 Helsinki ) oli limnologian tutkija ja professori. thumb|[[Eero Järnefelt: Taiteilijan poika (1897).]] Järnefeltin vanhemmat olivat taidemaalari Eero Järnefelt ja näyttelijä Saimi Swan. Eero Järnefelt kuului 1600-luvulla aateloidun Järnefelt-suvun Suomen kulttuurielämässä näkyvästi vaikuttaneeseen haaraan. Heikki Järnefeltin opiskelutovereihin kuului tuleva kirjailija F. E. Sillanpää, jonka kanssa Järnefelt opiskeli biologiaa Helsingin yliopistossa ja joka tuli tätä kautta osaksi Järnfeltien kotona Tuusulassa kokoontunutta seurapiiriä. Heikki Järnefelt lapsena on ikuistettu Eero Järnefeltin maalaukseen Taiteilijan poika (1897).
Anton Balasingham
Anton Balasingham Stanislaus (4. maaliskuuta 1938 – 14. joulukuuta 2006, lempinimeltään Bala) oli srilankalainen Tamilitiikerien edustaja ja järjestön strategi. Hän tuli etenkin ulkomailla tunnetuksi Tamilitiikerien edustajana Sri Lankan hallituksen kanssa käydyissä neuvotteluissa.
Polttoainemaksu
Maksun tarkoitus
Polttoainemaksu ei koske E85- tai vastaavia polttoaineita, vaan ne rinnastetaan ajoneuvoverotuksessa bensiiniin.
Steely Dan
Fagenin ja Beckerin alkuperäinen idea oli perustaa yhtye sen jälkeen, kun olisivat ensin keränneet rahaa popkappaleiden kirjoittamisella muille. Newyorkilaiskaverukset onnistuivat saamaan lauluntekijän paikat Kalifornian ABC Records -yhtiöstä, jonka tallissa oli heikkotasoisia popyhtyeitä. Walter Becker kertoo hittitehtailun sujuneen huonosti, koska heidän kirjoittamansa kappaleet olivat aina joko liian vaikeita tai liian helppoja. He pysyivät palkkalistoilla niin kauan, kun ABC suostui kustantamaan heidän kokoamansa yhtyeen ensimmäisen albumin Can't Buy a Thrill. Sen avausraidasta ”Do It Again” tuli iso hitti, joka myi singlenä toista miljoonaa kappaletta.
Naisen sukupuolielinten silpominen
Tyypit
Tyttöjen sukuelinten silpomisen muodot vaihtelevat alueellisesti lähes symbolisista muodoista Afrikassa esiintyviin hyvin radikaaleihin leikkauksiin.
Tilanne länsimaissa
Naisten sukuelimien silpominen on länsimaissa yleisesti paheksuttua ja laissa kiellettyä. Suomessa silpominen tulkitaan törkeäksi pahoinpitelyksi. Myös Euroopassa on kymmeniätuhansia afrikkalaisperäisiä naisia, jotka on silvottu. Euroopassa silvonta on kiellettyä, mutta sitä tehdään silti jonkin verran. Esimerkiksi Saksassa arvioidaan noin 6 000 maahanmuuttajatytön olevan vaarassa joutua silvonnan uhriksi. Voima-lehden haastatteleman somalialaissyntyisen tytön ja Tyttöjen Talo -projektivetäjän mukaan myös Suomesta viedään tyttölapsia ulkomaille silvottavaksi. Viime vuosina useissa THL:n väestötutkimuksissa on käsitelty tyttöjen ja naisten sukuelinten silpomisaihetta. Vuonna 2019 THL julkaisi uuden silpomisen estämisen toimintaohjelman. THL:n arvion mukaan Suomessa asuu noin 10 000 silpomisen läpikäynyttä tyttöä tai naista ja noin 650–3 080 silpomisuhan alla olevaa tyttöä.
Tilanne Suomessa
Hallitus tilasi vuonna 1993 asiantuntijaselvityksen naisten ympärileikkauksesta Suomessa. Siinä ehdotettiin, että riskiryhmään kuuluville tytöille kerrottaisiin heti koulunkäynnin alussa silvonnan haitat, ja heidän tilannetta seurattaisiin terveystarkastusten yhteydessä samalla kun myös lastentarhanopettajia koulutettaisiin asiasta. Kyseisiä toimia ei toteutettu, mutta Ihmisoikeusliitto julkaisi kymmenen vuotta myöhemmin 2004 sote-henkilöstölle tarkoitetut ympärileikkausen ennaltaehkäisyä koskevat suositukset. Kaikkia sosiaalialan työntekijöitä ei kuitenkaan ole ohjeistettu noudattamaan niitä.
Matti Waris
Matti Jouko Olavi Waris (28. helmikuuta 1930 Helsinki – 10. tammikuuta 2020 Helsinki) oli suomalainen eläinlääkintäkenraalimajuri, joka toimi puolustusvoimien ylieläinlääkärinä.
Rafael Öhberg
Rafael Öhberg (1904 Rauma – 1954) oli suomalainen helluntailainen evankelista ja muusikko. Evankelioimistoimintansa johdolla Öhberg toimi kuoronjohtajana, säveltäjänä, sanoittajana ja sovittajana. Öhbergiä on kuvattu helluntailiikkeen ensimmäisenä muusikkona. Hän tuli uskoon 15-vuotiaana Helsingin Siloam-seurakunnassa. Öhberg meni samana vuonna kasteelle ja osallistui seuraavana vuonna Turussa pidetyille raamattukursseille. Muutamaa vuotta myöhemmin hän siirtyi palvelemaan tulkin tehtävässä kaksikieliseen Filadelfia-seurakuntaan. Vuonna 1927 Öhberg kutsuttiin Siloamin evankelistaksi. Hän johti muun muassa Helsingin Saalem-seurakunnan kitarakuoroa.
Teokset
Vuonna 1936 Ristin Voitto julkaisi Öhbergin toimittan sävelvihkosen Ristin Sointu. Tämän jälkeen häneltä ilmestyi useita vihkosia, jotka koottiin myöhemmin Kitarakuorolauluja-kirjaksi.
Gustav Brunner
Gustav Brunner (s. 12. syyskuuta 1950) on itävaltalainen Formula 1 -autojen suunnittelija.
Ferrari palkkasi Brunnerin suunnittelemaan kauden 1987 F1/87 -autoaan, jolla Gerhard Berger pystyi kahteen osakilpailuvoittoon kauden aikana. Brunner joutui väistymään Ferrarilta, kun talli palkkasi uudeksi suunnittelijakseen britti John Barnardin. Entisen ATS -tallin omistaja Günther Schmidt oli perustamassa uutta Rial -tallia, jonka suunnittelijaksi Brunner siirtyi kaudelle 1988. Yhteistyö kuitenkin katkesi kauden jälkeen ja Brunner siirtyi Zakspeed -tallin palvelukseen 1989, jossa taloudelliset vaikeudet astuivat esiin ja tallin toiminta lopetettiin. Vuodet 1990-1992 Brunner työskenteli Leyton House nimisessä tallissa, joka sekin joutui vetäytymään F1:stä rahojen loputtua.
Kälviän rautatieasema
Kälviän rautatieasema on rautatieliikennepaikka Seinäjoki-Oulu-radalla. Se avattiin muiden radan asemien tavoin 1886 ja sijaitsee noin puolen kilometrin päässä Kälviän kirkolta. Aseman seudulla kohtasivat tärkeät Kannuksen, Kokkolan, Ullavan ja Ruotsalon maantiet sekä Kälviänjoki. Alun perin pysäkiksi rakennettu liikennepaikka korotettiin asemaksi 1888. Aseman yksityiskohtia on muutettu alkuperäisestä hieman, mutta noudattaa varsin hyvin alkuperäistä asuaan. Miehitys poistettiin 1985 ja henkilöliikenne päättyi 1990. Aseman tavaramakasiini tuhoutui tulipalossa vuonna 1999.
Ahasverus
Kansanperinteessä nimellä tarkoitetaan ikuisesti vaeltavaa juutalaista, jonka täytyy rauhattomasti vaeltaa eri puolilla maailmaa aivan kuin kaikkialle maailmaan hajaantuneet juutalaiset. Edelleen kristillisessä perinteessä selitetään, että Ahasverus oli jerusalemilainen suutari, joka joutui mierontielle estettyään Jeesusta levähtämästä. Tämän takia hän sai päälleen ikuisen kirouksen.
Kevin Phillips (jalkapalloilija)
Mestaruussarja ja paluu Valioliigaan
West Bromwichin riveissä Phillips löysi jälleen maalivainunsa. Ensimmäinen kausi toi mukanaan 19 maalia ja paikan nousukarsintojen finaaliin, jonka se kuitenkin hävisi. Kausi 2007–2008 meni sekä Phillipsiltä että West Bromwichilta vieläkin paremmin. Hän teki 22 maalia, ja seura nousi Valioliigaan. Phillips palkittiin kauden päätteeksi vuoden parhaana pelaajana. Vaikka Phillips olisi voinut jatkaa West Bromwichissa, hän päätti vaihtaa Birminghamiin, koska uskoi joutuvansa vaihtopenkille ja seuran olevan mukana putoamistaistelussa.
Anna-Maija Jalkanen
Anna-Maija Jalkanen on helsinkiläinen freelancer-näyttelijä ja laulaja. Hän on näytellyt eri teattereissa Suomessa.
Virgin Group
Virgin Group on erikseen hallinnoitujen yritysten muodostama yhtymä, joista jokainen käyttää julkkismiljärdööri Sir Richard Bransonille kuuluvaa Virgin-brändiä. Ydinliiketoiminta-alueita ovat matkailu, viihde ja lifestyle, tosin yritys toimii myös useilla muillakin aloilla.
Rammstein
Alkuajat
Lorenzin liittymisen jälkeen Rammstein alkoi äänittää Jacob Hellnerin kanssa ensimmäistä albumiaan Herzeleid, joka julkaistiin syyskuussa 1995. Saman vuoden joulukuussa yhtye teki ensimmäisen kiertueensa pääesiintyjänä. Rammsteinin ura lähti nopeasti nousuun, kun elokuvaohjaaja David Lynch innostui yhtyeen musiikista ja halusi heidät soittamaan elokuvansa Lost Highway ääniraidalle. Myöhemmin yhtyeen musiikkia on käytetty myös elokuvissa Resident Evil, Matrix, xXx ja Hellboy II: The Golden Army. xXx-elokuvan avauskohtauksessa yhtye itsekin on kuvissa soittaessaan lavalla pyroefektien keskellä.
Reise, Reise
Rammstein julkaisi vuonna 2004 neljännen studioalbuminsa Reise, Reise ja herätti keskustelua yhteiskuntakriittisellä singlellään ”Amerika”. Yhteensä albumilta julkaistiin neljä singleä. Reise, Reise -albumin julkaisun jälkeen Rammsteinista tuli kaikkien aikojen toiseksi menestynein saksalainen yhtye levymyynnissä mitattuna. Vuoden 2011 puoliväliin mennessä Rammsteinin levyjä oli myyty noin 14 miljoonaa kappaletta Suomessa Reise, Reise sijoittui albumilistalla ensimmäiseksi. Kappale ”Mein Teil” toi yhtyeen toisen Grammy-ehdokkuuden 2005.
Sanoitukset
Rammstein tahtoo ensisijaisesti tehdä omanlaisiaan kappaleita, mutta omalla tavallaan myös herättää keskustelua. Esimerkiksi kappale ”Amerika” on teemaltaan pääsääntöisesti yhteiskuntakriittinen.
Labarum
thumb|left|250px|Konstantinuksen [[solidus|soliduksessa vuodelta 337 Konstantinus ja kääntöpuolella käärmeen seivästävä labarum.]] Labarum oli Rooman valtakunnassa myöhäisantiikissa käytetty sotalippu (vexillum), jota kannettiin marssivien sotajoukkojen edellä. Labarum oli käytössä vain silloin, kun keisari itse oli armeijan mukana. Se koostui kallisarvoisesta purppuranvärisestä kankaasta, joka oli reunustettu kultaisella reunalla. Kangas kiinnitettiin pitkään varteen poikkipuulla. Oletetaan, että keisari Hadrianus otti käyttöön labarumin. Aikaisemmin siihen arvellaan kuuluneen kultapunoksinen kotka, joka oli Juppiterin symboli.
BIZMAC
Tietokone vanhentui nopeasti muun muassa RCA:n oman RCA 501:n julkaisun jälkeen.
Peugeot 908 HDi FAP
2008
Le Mansin jälkeen Nürburgringilla Peugeot #8 voitti ja #7 takasi tallin kauden ensimmäisen kaksoisvoiton. Kauden viimeisessä kilpailussa Silverstonessa molemmat Peugeotit joutuivat kuitenkin keskeyttämään. Peugeot #7 oli sarjan pisteissä toinen ja #8 neljäs. Peugeot osallistui myös American Le Mans -sarjaan kuuluvaan Petit Le Mansiin yhdellä autolla, jossa kuljettajina olivat Sarrazin, Minassian ja Klien. Peugeot oli kisan toinen.
Páll Ísólfsson
pienoiskuva|Páll Ísólfsson vuonna 1948. Páll Ísólfsson (12. lokakuuta 1893 Stokkseyri – 24. marraskuuta 1974) oli islantilainen säveltäjä, urkuri, kapellimestari ja kuoronjohtaja. Myös hänen isänsä Ísólfur Pálsson oli säveltäjä ja urkuri.
Artemio Lomboy Rillera
Artemio Lomboy Rillera (1. toukokuuta 1942 – 13. marraskuuta 2011) oli filippiiniläinen roomalaiskatolinen piispa. Hänestä tuli Jumalan Sanan lähetyssaarnaajien jäsen 28. kesäkuuta 1970, ja hänet vihki papiksi paavi Paavali VI 28. marraskuuta 1970. Hän sai 28. kesäkuuta 1993 nimityksen Banguedin hiippakunnan piispaksi. Piispaksi vihkiminen seurasi 28. elokuuta. Pääkonsekraattorina toimi Gian Vincenzo Moreni, jota avustivat Orlando Beltran Quevedo ja Cesar C. Raval.
Duke Nukem Forever
2004-2011
20. toukokuuta 2009 3D Realms julkaisikin virallisen lehdistötiedotteen, jossa todettiin yrityksen olevan yhä pystyssä ja olemassa. Samassa tehtiin selväksi, että Take Twon nostaman haasteen pohja on hutera ja vailla totuuspohjaa. Take Two ei omista Duke Nukem -tuotenimeä, mutta yrittää hankkia sen itsellensä pilkkahintaan kiristämällä kehittäjiä. 3D Realmsin mukaan kiristys johti siihen, että heidän oli pakko irtisanoa koko Duke Nukem Foreverin kehitystiimi.
23. kesäkuuta 2009 muutamat pelisivustot tiedottivat että Duke Nukem Foreverin kehittäminen tulee jatkumaan, ja että kehitteillä oli myös toinen Duke Nukem -peli: Duke Begins, joka oli tarkoitus julkaista 2010.
Amatsonit (mytologia)
Asuinalueet
Homeros sijoittaa Ilias-runoelmassaan amatsonit Pohjois-Anatoliaan Troijaan ja Pontokseen. Aristeas sijoittaa kadonneessa Arimaspeia-teoksessaan amatsonit Asovanmerelle ja Donin varrelle Mustanmeren pohjoisosiin. Jotkut antiikin historioitsijat sijoittavat amatsonit Dnepr-joen varren aroille. Theseis-eepoksessa amatsonien päämaja sijaitsi Pontoksessa, ja samaa kirjoittivat myös Euripides ja Pindaros. Aiskhyloksen näytelmässä ”pelottomia neitoja” asustaa Kolkhiksessa ja Kaukasuksella. Historioitsija Eforos kirjoittaa Pontokseen pohjoisesta tulleista amatsoneista. Strabon sijoitti eri amatsoniheimoja Pontoksen vuorille, Kolkhikseen, Donille ja Kaukasukselle. Herodotos kertoo Mustanmeren pohjoisrannikolle Pontoksesta saapuneista amatsoneista. Maantieteilijä Pomponius Mela sijoitti ensimmäisellä vuosisadalla amatsonit Donin aroille, Asovanmerelle ja Kaspianmerelle. Historioitsija Diodoros Sisilialainen antaa amatsonien kotipaikaksi muista poiketen Pohjois-Afrikan.
Keramiikassa
thumb|upright|Amatsoni varusteineen. Kuva [[Kyliks|viinimaljassa noin vuodelta 500 eaa.]] Kreikkalaisessa keramiikassa ja veistoksissa on runsaasti kuvauksia amatsonien taisteluista. Varhaisin amatsonikuvaus keramiikassa on vuodelta 700 eaa. Lähes 400 maljakossa on kuvaus Herakleen taisteluista amatsoneja vastaan. Amatsonit kuvataan useimmiten hopliitin haarniskassa hevosen selässä, kädessään jousi ja keihäs, joskus kirves.
Historiallisissa teksteissä
Moni antiikin aikainen historioitsija mainitsee amatsonit. Herodotos kirjoitti Historiateoksessaan 400-luvulla eaa. kuvauksen amatsonien ja skyyttien kohtaamisesta. Nuoret skyttisoturit olivat kutsuneet seudulleen saapuneet amatsonit perustamaan kanssaan yhteisön, ja amatsonit suostuivat sillä ehdolla, että he tai heidän lapsensa eivät joutuisi muuttamaan liikkuvaista elämäntapaansa. Tästä syntyneen uuden kansan kerrotaan olevan sarmaattien kansan alku.
Kreikkalaisten tekstien lisäksi kuvauksia naissotureista löytyy myös muista Välimeren kulttuureista sekä muinaisilta persialaisilta, egyptiläisiltä, intialaisilta ja kiinalaisilta.
Mithralaisuus
Kultti
Roomalainen mithralaisuus oli mysteeriuskonto, jonka oppeja ei tunneta tarkasti. Sen uskonharjoittajat eivät kirjoittaneet oppejaan pyhiksi kirjoiksi vaan siirsivät tietonsa suullisesti eteenpäin. Mithralaisuudesta tiedetään, että se oli tarkoitettu ainoastaan miehille. Germaniasta on kuitenkin löytynyt naisten laatimia piirtokirjoituksia Mithralle, joiden perusteella voidaan päätellä, ettei uskonto ollut kaikkialla kielletty naisilta. Monet uskonnon harjoittajista olivat sotilaita, mutta myös kauppiaita, valtion virkamiehiä sekä vapautettuja orjia. Mithralaisuus oli erityisen suosittua yläluokan keskuudessa. Uskonto oli järjestäytynyt vihkimysasteisiin, joita pitkin yksittäinen jäsen saattoi ajan kuluessa edetä yhä syvemmälle mithralaisuuden salaisuuksiin. Arvoasteet olivat 1. Corax (korppi) - Merkurius, 2. Nymphus (sulhanen) - Venus, 3. Miles (sotilas) - Mars, 4. Leo (leijona) - Juppiter, 5. Perses (persialainen) - Kuu, 6. Heliodromus (aurinkojuoksija) - Aurinko ja 7. Pater (isä) - Saturnus.
Luo Xuejuan
Luo Xuejuan (,  Luó Xuějuān, 26. tammikuuta 1984, Hangzhou, Zhejiang) on kiinalainen entinen uimari ja olympiavoittaja, joka oli erikoistunut rintauintiin. Hän on 167 senttimetriä pitkä ja painaa 61 kilogrammaa.
Vuodet 2001–2003
Vuonna 2001 Luo osallistui Japanin Fukuokassa järjestettyihin pitkän radan MM-kilpailuihin. Hän voitti kyseisissä kilpailuissa 50 ja 100 metrin rintauinnit, ja sijoittui kolmanneksi 200 metrin rintauinnissa sekä 4 × 100 metrin sekauintiviestissä yhdessä joukkuetoveridensa kanssa. Hän osallistui myös kahta vuotta myöhemmin Espanjan Barcelonassa järjestettyihin pitkän radan MM-uinteihin, voittaen jälleen 50 ja 100 metrin rintauinnit. Hän voitti myös kolmannenkin kullan, sillä Kiinan naisten sekauintiviestijoukkue voitti 4 × 100 metrin sekauintiviestin uudella kilpailuennätyksellä. Pitkän radan arvokilpailuiden välissä Luo oli osallistunut vuonna 2002 Venäjän Moskovassa järjestettyihin lyhyen radan MM-kilpailuihin. Näistä kilpailuista Luo nappasi hopean ja kaksi pronssia. Samana vuonna Luolla oli neljän päivän ajan 50 metrin rintauinnin maailmanennätys hallussaan. Hän oli myös edellisenä vuonna ehtinyt hallita kyseisen matkan ME-aikaa muutaman tunnin ajan.
São Carlos
São Carlos sijaitsee 230 kilometriä São Paulosta luoteeseen. Siellä asui vuonna 1991 201 000 henkeä. Kaupunki on paikallisen maatalousalueen keskus. São Carlosissa on myös panimo- ja tekstiiliteollisuutta sekä lentoasema.
Kansainväliset filosofian olympialaiset
Kilpailuun osallistuvilla opiskelijoilla on neljä tuntia aikaa kirjoittaa filosofinen essee, jonka aihe valitaan neljästä vaihtoehdosta. Essee on kirjoitettava muulla kuin omalla äidinkielellä.
Arla (Suomi)
Historia
Arla Oy:n historia Suomessa on suurelta osin Ingman-yhtiöiden historiaa. Ingmanin suvun rooli Arlassa päättyi vuonna 2008 suvun myytyä omistuksensa maidonjalostusyhtiöstä.
1960–1969: teollinen toiminta alkaa
Vuonna 1961 valmistui Ingmanin ensimmäinen meijeri Sipooseen.
2007–: Arlan aika
Lokakuussa 2016 Arla Oy:n omistama Kiteen Meijeri Oy:n yhdistettiin emoyhtiöönsä. Meijeritoiminta Kiteellä jatkuu.
Tietoliikenne
Nykytila
Kun tietoliikennedataa siirretään esimerkiksi radioteitse, radiokanavana eli väliaineena toimii ilmatila, kuljettajana toimivat radioaallot ja kuljetettava lasti koostuu radioaaltoihin liitetyistä signaaleista, esimerkiksi informaatiota sisältävistä biteistä. Tyypillisesti tietoliikenteessä signaali kulkee häiriöllisen kanavan kautta, ja häiriöt voivat johtua vaikkapa muiden matkapuhelimien signaaleista, signaalin kaiuista, terminaalin liikkumisesta tai fysikaalisesta lämpökohinasta. Hyvin suunniteltu tietoliikennevastaanotin kykenee suodattamaan häiriöitä pois ja estimoimaan eli arvioimaan alkuperäisen lähdeviestin.
Rosukrenergo
Rosukrenergosta tuli 4. tammikuuta 2006 Ukrainan Kazakstanista, Turkmenistanista, Uzbekistanista sekä Venäjältä Gazpromilta ostamaan maakaasusopimuksen yksinmyyjä.
26. huhtikuuta Rosukrenergon Raiffeisenin takana olevat osakkaat julkistettiin Gazpromille kuulumattoman 50 %:n osuuden omistavat Dmytro Firtash (45 %) ja Ivan Fursin (5 %). Firtash ei ole koskaan antanut haastattelua ja hänen nimensä on venäläisissä ja ukrainalaisissa joukkotiedotusvälineissä liitetty Eural Trans Gasiin ja Highrock Holdingsiin.
Mr. Tambourine Man
Bob Dylanin versio
Kappaleen kertosäkeessä mainittu “tamburiinimies” perustuu Dylanin muusikkoystävä Bruce Langhorneen, joka kanniskeli mukanaan suurta turkkilaista tamburiinia. Kappaletta on luultu unenomaisen runollisuutensa vuoksi huumelauluksi, mutta Dylan on kiistänyt tämän. Kappale oli myös valmistunut jo ennen kuin Dylan kokeili LSD:tä ensimmäisen kerran.
Maunu Ladonlukko
Lisänimen Ladulås (kirjaimellisesti "Ladonlukko") on perinteisesti selitetty tulleen siitä, että Alsnön säädöksessä kuningas vapautti talonpojat matkustavien piispojen ja ylimysten kestitsemisestä: Maunu pani talonpoikien "latojen ovet lukkoon". Luultavammin lisänimi on kuitenkin vain väännös slaavilaisesta Ladislaus-nimestä. Lisänimi tavataan ensimmäistä kertaa 1400-luvun lähteissä.
Play-Yan Micro
Play-Yan Micro on myynnissä sellaisenaan, sekä yhteispakettina Panasonicin MediaStage -ohjelman kanssa. MediaStage -ohjelma vaatii toimiakseen Microsoft Windows XP -käyttöjärjestelmällä varustetun tietokoneen. MediaStage-ohjelmalla muokataan mm. videotiedostot Play-Yan Micro -kasetilla toimiviksi.
Videon toisto
Videon pakkaus: ASF (G.726, MPEG-4 video)
Greg Pankewicz
Ura
Pankewicz pelasi juniorina jääkiekkoa WHL:n Regina Patsissä vuosina 1989–1991. Hän siirtyi ammattilaiseksi kaudeksi 1991–1992 pelaamaan ECHL:n Knoxville Cherokeesiin. Pankewicz teki joukkueessa 59 pelissä 80 pistettä. Seuraavaksi kaudeksi hän siirtyi AHL:n New Haven Senatorsiin. Kauden päätteeksi hän solmi toukokuussa 1993 sopimuksen NHL:n Ottawa Senatorsin kanssa.
Pankewicz pelasi kaudella 1993–1994 lähinnä Ottawan farmijoukkueessa, AHL:n Prince Edward Island Senatorsissa, mutta myös kolme ottelua NHL:ssä. Seuraavalla kaudella (1994–1995) hän pelasi vain farmijoukkueessa. Pankewicz pelasi vuosina 1995–1998 kolmessa joukkueessa IHL:ssä ja AHL:ssä. Kaudella 1997–1998 hän teki IHL:ssä 42 maalia. Syyskuussa 1998 hän solmi sopimuksen NHL-seura Calgary Flamesin kanssa. Pankewicz pelasi Calgaryssä 18 ottelua ja farmijoukkueessa 30, kunnes hänet myytiin kesken kauden maaliskuussa 1999 San Jose Sharksiin. San Josessa Pankewicz pelasi vain farmijoukkueessa.
Montreuil-Bellay
Nähtävyyksiä
Kaupungin nähtävyys on linna Château de Montreuil-Bellay. Sen keskiaikaiset osat on rakennettu 1200-luvulla. Linnan uudemmat osat ovat 1400- ja 1500-luvuilta. Linna on saman suvun omistuksessa vuodesta 1822 lähtien.
Sulamispiste
Alkuaineiden sulamispisteitä
Toisin kuin kiehumispiste sulamispiste ei juuri riipu paineesta.
Oulun uimahalli
Uimahyppyjen lisäksi halli on varusteltu hyvin myös uintikilpailuiden järjestämiseen. Uimahallissa on katsomotilat 578 hengelle, videonäyttötaulu ja sähköisen ajanoton vaatimat laitteistot.
Siion
Rastafareille Siion viittaa Afrikkaan tai Etiopiaan. Mormoneille sana viittaa heidän omaan kirkkoonsa. Termin asiayhteys voi vaihdella paljonkin riippuen siitä, mikä uskonnollinen yhteisö sitä käyttää. Viihdeteollisuudessa muun muassa Matrix-elokuvissa on viitattu Siioniin viimeisenä ihmisten kaupunkina koneiden ollessa vallassa.
Uzbekistan
Historia
Neuvostoliiton hajoamisen jälkeen entinen Uzbekistanin kommunistisen puolueen pääsihteeri Islom Karimov valittiin joulukuussa 1991 presidentiksi 88 prosentin äänisaalilla. Vaaleja ei hyväksytty yleisesti ja islamilaisia vastarintaryhmiä alkoi syntyä.
Osat
float|right Uzbekistanissa on kaksitoista aluetta (viloyat, viloyatlar), yksi autonominen tasavalta* ja yksi kaupunkialue**. Suluissa niiden pääkaupunki. Uzbekistanin osat jakautuvat edelleen piireihin ja kaupunkeihin.
Talous
Uzbekistan oli yksi Neuvostoliiton köyhimmistä alueista, ja neuvostovallan päättyessä se kuului vähiten teollistuneisiin neuvostovaltioihin. Nyttemmin maasta on tullut maailman toiseksi suurin puuvillan viejä, merkittävä kullan ja maakaasun tuottaja ja paikallisesti merkittävä koneiden ja kemikaalien tuottaja. Uzbekistanissa on myös merkittävää uraanikaivostoimintaa.
Väestö
thumb|right|270px Suurin osa väestöstä on keskittynyt maan etelä- ja itäosiin. Noin 50 prosenttia väestöstä asuu kaupungeissa.
Vuonna 2022 HIV:n kantajia oli 0,2 prosenttia väestöstä. Vuonna 2007 arvioitiin, että HIV:n kantajia oli noin 16 000 henkeä, kun kuusi vuotta aiemmin heitä oli alle viidesosa siitä. ARVT-lääkitystä olisi tarvinnut noin 1 400 henkeä, mutta sitä sai vain kolmannes heistä, alle 500 henkeä.
Ramsay MacDonald
Puoluejohtajana
Vaikka MacDonald oli lahjakas puhuja, ei ollut selvää mitä hän tekisi, jos pääsisi hallitukseen. Kun 1923 vaaleissa konservatiivit menettivät enemmistönsä, kuningas Yrjö V kutsui tammikuussa 1924 MacDonaldin muodostamaan vähemmistöhallitusta, joka pysyisi pystyssä Asquithin liberaalien tuella. MacDonaldista tuli näin ensimmäinen työväenpuolueen pääministeri ja ensimmäinen työläistaustainen ja yksi harvoista, joilla ei ole ollut yliopistokoulutusta.
Yksityiselämä
Ramsay MacDonaldin ja Margaret Gladstonen avioliitto oli onnellinen, ja he saivat kaksi lasta. Heidän poikansa Malcolm MacDonald (1901–1981) teki uran politiikassa, siirtomaiden kuvernöörinä ja diplomaattina. Tytär Ishbel MacDonald (1903–1982) oli hyvin läheinen isälleen. MacDonald järkyttyi Margaretin kuolemasta verenmyrkytykseen 1911. 1920-luvuilla MacDonald piti yllä läheisiä välejä Lady Londonderryyn, jota ei hyväksytty Työväenpuolueessa, koska hänen aviomiehensä oli konservatiivien ministeri.
Skitsofrenian historia
Ennen 1800-lukua näkyvästi oireilevia skitsofreenikkoja nimitettiin virallisissa asiakirjoissa mielisairaiksi, kansanomaisemmin taas hulluiksi. Mielisairaudella ei kuitenkaan aiemmin ollut tarkkaa määritelmää, vaan se riippuu aikakaudesta ja kulttuurista; kaikki omana aikanaan poikkeavana pidetty käytös on leimattu mielisairaudeksi. Normaaliuden käsite riippuu myös paljon aikakaudesta ja kulttuurista. Mielisairauden käsite on tyypillisesti kuitenkin aina sisältänyt psykoosisairaudet.